આપનું જીવન એક વેપાર બની ગયું છે. શું કર્યું અને શું મેળવ્યું !! આ લેવડ દેવડ ના વેપાર માં થી બહાર આવીશું તો જ સાચી ઝીંદગી દેખાશે. દરેક ને પરિણામ જોઈએ છે. દિવસ ના અંતે, અઠવાડિયાને અંતે, વર્ષના અંતે. આવા હિસાબ કિતાબ મૂકી ને કુદરત જેમ રાખે તેમ રહીએ તો ખુબ જ આનંદ આવે. આનો અર્થ એવો નથી કે પ્રયત્નો માં કચાસ રાખવાની છે. ૧૦૦૦% મહેનત દરેક કાર્યો માં કરવી પછી પરિણામ કુદરત ઉપર છોડી દેવું. કુદરત / ભગવાન / સુપર પાવર / આ બધું આપણી અંદર જ છે. આપણે આપણી જાગૃતિ લાવવાની છે. પરિણામ ની ચોક્કસ અપેક્ષા વગર જીવન જીવી જુઓ !! કદાચ શરૂઆત માં નહિ સમજાય. પરંતુ જીવન નો સંગર્ષ જતો રહેશે. ખુબ પ્રયત્નો કાર્ય પછી પરિણામ કૃષ્ણાર્પણ કરવું. તેનું નામ સાચી સમજ.